Къалэм и теплъэр ягъэдахэ
Налшык и проспектым и лъэныкъуитIымкIи тет жыгхэр яухъуэнщI.
«Горзеленхоз»-м и лэжьакIуэхэм я къалэнхэр тэмэму ягъэзащIэ. Къардэн Хьэжбий, Уянаевэ Наталье, Лысых Светланэ сымэ зыхэт бригадэр мы махуэхэм щолажьэ Абхъазым и утым и гупэкIэ. Абыхэм щыгъуазэ дызэращIамкIэ, жыгхэр ухъуэнщIыным Тэрчокъуэм и цIэр зезыхьэ уэрамым къыщыщIадзащ. АдэкIэ проспектым и кIыхьагъкIэ ехынущ.
Бригадэр зыхуеину техникэ зэмылIэужьыгъуэхэмкIэ къызэгъэпэщащ. Краным тету япэ щIыкIэ жыгхэр къраупщIэх, ар и лъабжьэм щIэт лэжьакIуэхэм кIэрыхуншэу зэщIакъуэжри, псынщIэу Iуаш. Къардэным къызэрыхигъэщамкIэ, кIэрыхубжьэрыхухэр къалэм дашри, хабзэм тету къызэрагъэпэща пхъэнкIиидзыпIэхэм ящыщ зым щагъэс.
Жыг щхьэкIэхэр щIыпагъэщхъым и щхьэусыгъуэмкIэ дыщеупщIым, Уянаевэ Наталье къыджиIащ:
— Баринэ дахэу гъатхэм къызэщIэрыуэн щхьэкIэщ. Илъэс къэс иджы хуэдэ зэманым пыбупщIыр жыг къэтIэпIыгъуэм фIэмыкIыу Iуву къыдожыж, уэрам ехыр ягъэдахэу, троллейбус кIапсэхэми зэран яхуэмыхъуу.
Лъостэн Музэ.
